Scott en SuperSport se paaie skeiDarren Scott. Foto: Jacaranda SuperSport se woordvoerder, Clinton van den Berg, sê verteenwoordigers van die kanaal het Dinsdag met Scott vergader. Hy sê Scott het om verskoning gevra vir sy onlange uitlatings en daar is tydens die vergadering besluit dat die twee partye se paaie gaan skei. Scott het verlede week as omroeper by Jacaranda 94.2 bedank nadat hy ŉ kollega die k-woord toegesnou het tydens ŉ spanbou-naweek. Scott het gesê die betrokke kollega het hom getart en dat hy onder die invloed was van drank tydens die voorval. Volgens Scott skuld die kollega hom geld wat hy by hom geleen het.